|  |  |
| --- | --- |
| boufos1**ΕΛΛΗΝΙΚΗ ΔΗΜΟΚΡΑΤΙΑ****ΠΑΝΕΠΙΣΤΗΜΙΟ ΙΩΑΝΝΙΝΩΝ****ΠΡΥΤΑΝΕΙΑ****ΓΕΝΙΚΗ ΔΙΕΥΘΥΝΣΗ****ΔΙΟΙΚΗΤΙΚΩΝ ΥΠΗΡΕΣΙΩΝ &****ΑΚΑΔΗΜΑΪΚΩΝ ΥΠΟΘΕΣΕΩΝ****ΔΙΕΥΘΥΝΣΗ ΔΙΟΙΚΗΤΙΚΟΥ****ΤΜΗΜΑ ΠΑΝΕΠΙΣΤΗΜΙΑΚΩΝ ΟΡΓΑΝΩΝ**Πληροφορίες: Γεωργία Ασίκογλου Τηλέφωνο: 2651007230Ηλεκτρ. Δ/νση : gasikog@uoi.grΤαχ. Δ/νση : Πανεπιστημιούπολη Ιωαννίνων, 45110 | Ιωάννινα, 28 Φεβρουαρίου 2023 Αρ. πρωτ.: 12204 **ΠΡΟΣ:**  Κάθε ενδιαφερόμενο  |

# ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

υποβολής υποψηφιοτήτων για τη θέση του Εκτελεστικού Διευθυντή

του Πανεπιστημίου Ιωαννίνων

# Η Πρύτανης του Πανεπιστημίου Ιωαννίνων

Έχοντας υπόψη:

1. Τις διατάξεις:

α) του άρθρου 17 και του άρθρου 448 του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α΄ 141),

β) του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) – Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις» (Α΄ 184).

1. Την υπό στοιχεία 5795/16.11.2022 (ΥΟΔΔ 1126) διαπιστωτική πράξη του Πρύτανη του Πανεπιστημίου Ιωαννίνων συγκρότησης του Συμβουλίου Διοίκησης του Πανεπιστημίου Ιωαννίνων.
2. Την υπό στοιχεία 8501/21.12.2022 (ΥΟΔΔ 1201) διαπιστωτική πράξη του Πρύτανη του Πανεπιστημίου Ιωαννίνων εκλογής της Πρυτάνεως του Πανεπιστημίου Ιωαννίνων.
3. Το υπό στοιχεία 12036/22.02.2023 έγγραφο του Συμβουλίου Διοίκησης με τον καθορισμό των πρόσθετων επιθυμητών προσόντων, πλέον των απαιτούμενων, που συνεκτιμώνται και περιλαμβάνονται στη δημόσια πρόσκληση επιλογής Εκτελεστικού Διευθυντή.
4. Το π.δ. 85/2022 «Καθορισμός προσόντων διορισμού σε φορείς του Δημοσίου (Προσοντολόγιο – Κλαδολόγιο)» (Α’ 232).
5. Τον ν. 3528/2007 «Κύρωση του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ.» (Α’ 26), όπως ισχύει.
6. Την υπ' αριθμό 119929/Ζ1/30-9-2022 εγκύκλιο του Υπουργείου Παιδείας και Θρησκευμάτων προς τα Ανώτατα Εκπαιδευτικά Ιδρύματα με θέμα «Παροχή διευκρινίσεων σχετικά με την εφαρμογή των διατάξεων του ν. 4957/2022 για τη συγκρότηση, οργάνωση και λειτουργία συλλογικών οργάνων των Α.Ε.Ι. και των ακαδημαϊκών μονάδων τους, την ανάδειξη των μονοπρόσωπων οργάνων των Α.Ε.Ι. και των ακαδημαϊκών μονάδων τους και λοιπά θέματα».
7. Την ανάγκη εύρυθμης λειτουργίας του Πανεπιστημίου Ιωαννίνων και πλήρωσης της θέσης του εκτελεστικού διευθυντή, κατ’ εφαρμογή των διατάξεων του ν. 4957/2022 (Α’ 141).

# Αποφασίζει

Την έκδοση δημόσιας πρόσκλησης για την πλήρωση με επιλογή της θέσης του Εκτελεστικού Διευθυντή επί θητεία του Πανεπιστημίου Ιωαννίνων.

Τα καθήκοντα της προκηρυσσόμενης θέσης είναι αυτά που ορίζονται στο άρθρο 18 του Ν. 4957/2022.

Η θητεία του Εκτελεστικού Διευθυντή είναι παράλληλη με τη θητεία του Συμβουλίου Διοίκησης, ήτοι έως την 31η Αυγούστου 2026.

Ο Εκτελεστικός Διευθυντής επί θητεία υπάγεται απευθείας στο Συμβούλιο Διοίκησης (Σ.Δ.) του Α.Ε.Ι..

**Α. ΔΙΚΑΙΩΜΑ ΥΠΟΒΟΛΗΣ ΥΠΟΨΗΦΙΟΤΗΤΑΣ, ΚΩΛΥΜΑΤΑ ΚΑΙ ΠΡΟΥΠΟΘΕΣΕΙΣ**

Δικαίωμα συμμετοχής στη δημόσια πρόσκληση εκδήλωσης ενδιαφέροντος για τη θέση του Εκτελεστικού Διευθυντή έχουν: α) δημόσιοι υπάλληλοι με σχέση εργασίας δημοσίου δικαίου ή Ιδιωτικού Δικαίου Αορίστου Χρόνου που ανήκουν οργανικά στο Α.Ε.Ι., β) δημόσιοι υπάλληλοι άλλων φορέων του δημόσιου τομέα, όπως αυτός ορίζεται στην περ. α) της παρ. 1 του άρθρου [14](https://www.nomotelia.gr/nservice22/document?documentId=880370&partId=1421349) [του ν. 4270/2014](https://www.nomotelia.gr/nservice22/document?documentId=880370) (Α' 143) και γ) ιδιώτες.

Αποκλείονται από τη δυνατότητα συμμετοχής για τη θέση του Εκτελεστικού Διευθυντή, τα μέλη Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.), Ειδικού Τεχνικού Εργαστηριακού Προσωπικού (Ε.Τ.Ε.Π.) των Α.Ε.Ι. και ερευνητές και λοιπό προσωπικό των ερευνητικών κέντρων, ινστιτούτων και τεχνολογικών φορέων του άρθρου [13Α](https://www.nomotelia.gr/nservice22/document?documentId=904185&partId=1454350) [του ν. 4310/2014](https://www.nomotelia.gr/nservice22/document?documentId=904185) (Α' 258).

Προϋποθέσεις:

Αν επιλεγεί υποψήφιος που υπηρετεί με σχέση εργασίας ορισμένου χρόνου ή έργου σε φορείς της περ. α) της παρ. 1 του άρθρου [14](https://www.nomotelia.gr/nservice22/document?documentId=880370&partId=1421349) [του ν. 4270/2014](https://www.nomotelia.gr/nservice22/document?documentId=880370), απαραίτητη προϋπόθεση για την τοποθέτησή του αποτελεί η προηγούμενη καταγγελία της σύμβασής του κατόπιν αίτησής του, χωρίς να δικαιούται οιαδήποτε αποζημίωση ή άλλο δικαίωμα που απορρέει από την καταγγελία της σύμβασής του. Σε περίπτωση επιλογής υπαλλήλου του δημοσίου τυγχάνει ανάλογης εφαρμογής η παρ. 4 του άρθρου [84](https://www.nomotelia.gr/nservice22/document?documentId=458227&partId=932997) [του ν. 3528/2007](https://www.nomotelia.gr/nservice22/document?documentId=458227).

Σε περίπτωση επιλογής υπαλλήλου του δημοσίου, κατ’ αναλογική εφαρμογή της παρ. 4 του άρθρου 84 του ν. 3528/2007, δεν επιτρέπεται να τοποθετηθεί σε θέση εκτελεστικού διευθυντή υπάλληλος που αποχωρεί αυτοδικαίως από την υπηρεσία του εντός ενός (1) έτους από την ημερομηνία της επιλογής ή υπάλληλος ο οποίος διανύει δοκιμαστική υπηρεσία ή τελεί σε διαθεσιμότητα ή αργία ή έχει καταδικαστεί τελεσιδίκως για τα αναφερόμενα στην παρ. 1, του άρθρου 8 του Υπαλληλικού Κώδικα (ν. 3528/2007) αδικήματα ή του έχει επιβληθεί τελεσίδικα οποιαδήποτε πειθαρχική ποινή ανώτερη του προστίμου αποδοχών τεσσάρων (4) μηνών για οποιοδήποτε πειθαρχικό παράπτωμα μέχρι τη διαγραφή της ποινής, κατά το άρθρο 145 του Υπαλληλικού Κώδικα.

Δεν υφίσταται περιορισμός ως προς τον αριθμό των θητειών που δύναται να επιλεγεί το ίδιο φυσικό πρόσωπο στη θέση του Εκτελεστικού Διευθυντή.

**Β** . **ΔΙΑΔΙΚΑΣΙΑ ΥΠΟΒΟΛΗΣ ΥΠΟΨΗΦΙΟΤΗΤΩΝ, ΔΙΚΑΙΟΛΟΓΗΤΙΚΑ, ΠΡΟΘΕΣΜΙΑ, ΑΞΙΟΛΟΓΗΣΗ**

**Ι. Κάθε υποψηφιότητα πρέπει να περιλαμβάνει :**

1. Αίτηση.
2. Φωτοαντίγραφο του δελτίου ταυτότητας ή αντίγραφο διαβατηρίου.
3. Βιογραφικό σημείωμα που επέχει θέση υπεύθυνης δήλωσης και συντάσσεται με ευθύνη του υποψηφίου.
4. Τα δικαιολογητικά που αποδεικνύουν τα προσόντα (βασικός τίτλος σπουδών, λοιποί τίτλοι σπουδών, αναγνωρίσεις από ΔΟΑΤΑΠ, βεβαιώσεις προϋπηρεσίας, βεβαιώσεις από ασφαλιστικούς φορείς, βεβαιώσεις από εργοδότη, συμβάσεις, πρόσληψη, δημοσιεύσεις κλπ). Όλα τα ζητούμενα δικαιολογητικά θα πρέπει να αποσταλούν σε ψηφιοποιημένη μορφή (αρχεία pdf).
5. Υπεύθυνη Δήλωση ότι δεν συντρέχουν στο πρόσωπό του υποψηφίου κωλύματα διορισμού, όπως αυτά ορίζονται στον Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ. (3528/2007 Α΄26).
6. Υπεύθυνη Δήλωση του ν. 1599/1986 με θεωρημένο το γνήσιο της υπογραφής ή μέσω [www.gov.gr](http://www.gov.gr), στην οποία θα δηλώνεται ότι ο/η υποψήφιος/α : **α**) έλαβε γνώση των όρων της δημόσιας πρόσκλησης για την πλήρωση της θέσης του εκτελεστικού διευθυντή επί θητεία του Πανεπιστημίου Ιωαννίνων, τους οποίους αποδέχεται όλους ανεπιφύλακτα, **β**) ενημερώθηκε σχετικά και παρέχει τη συναίνεσή του για την εκ μέρους του Πανεπιστημίου Ιωαννίνων τήρηση σε (έντυπο ή ηλεκτρονικό) αρχείο, συλλογή και επεξεργασία των προσωπικών του δεδομένων, όπως αυτά περιέχονται και περιλαμβάνονται στην υποψηφιότητά του και για το σκοπό της αξιολόγησής της, στο πλαίσιο της παρούσας δημόσιας πρόσκλησης περί πλήρωσης της θέσης εκτελεστικού διευθυντή επί θητεία του Πανεπιστημίου Ιωαννίνων, κατ' εφαρμογή των διατάξεων των άρθρων 17-18 του ν. 4957/2022. **γ**) δεν έχει προβεί σε ψευδείς ή ανακριβείς δηλώσεις στο πλαίσιο της υποβολής της υποψηφιότητας και **δ**) (μόνο ως προς τους άρρενες υποψηφίους) ότι έχουν εκπληρώσει τις στρατιωτικές τους υποχρεώσεις ή έχουν νόμιμα απαλλαγεί από αυτές.

**Προσόντα:**

|  |  |
| --- | --- |
| **ΑΠΑΙΤΟΥΜΕΝΑ ΠΡΟΣΟΝΤΑ** | **ΜΟΝΑΔΕΣ ΒΑΘΜΟΛΟΓΗΣΗΣ**  |
| Πτυχίο Α.Ε.Ι. της ημεδαπής ή ισότιμος τίτλος της αλλοδαπής | Απαιτούμενο (ON/OFF) – Δεν βαθμολογείται |
| Μεταπτυχιακός τίτλος σπουδών Α.Ε.Ι. της ημεδαπής ή ισότιμος τίτλος της αλλοδαπής  | Απαιτούμενο (ON/OFF) – Δεν βαθμολογείται |
| Πολύ καλή γνώση της αγγλικής γλώσσας ή µιας (1) ξένης γλώσσας κράτους µέλους της Ευρωπαϊκής Ένωσης (Ε.Ε.), σύμφωνα µε το Π.Δ. 85/2022(Α΄232).  | Απαιτούμενο (ON/OFF) – Δεν βαθμολογείται |
| Επαγγελματική εμπειρία τουλάχιστον τριών (3) ετών σε θέματα σχετικά µε την τριτοβάθμια εκπαίδευση ή την έρευνα ή εν γένει διοικητική εμπειρία σε ερευνητικούς οργανισμούς ή υπηρεσίες ή επιχειρήσεις του δημόσιου ή του ιδιωτικού τομέα της ημεδαπής ή της αλλοδαπής | Απαιτούμενο (ON/OFF) – Δεν βαθμολογείται |
| **ΣΥΝΕΚΤΙΜΩΜΕΝΑ ΠΡΟΣΟΝΤΑ** | **ΜΟΝΑΔΕΣ ΒΑΘΜΟΛΟΓΗΣΗΣ** |
| Μεταπτυχιακός τίτλος της ημεδαπής ή ισότιμος τίτλος της αλλοδαπής, σε γνωστικό αντικείμενο συναφές με τη Διοίκηση Μονάδων Ανώτατης Εκπαίδευσης | 80 |
| Αποδεδειγμένη Διοικητική εμπειρία σε θέσεις ευθύνης σε ΑΕΙ  (συντονισμός και εποπτεία οργανικών μονάδων και προσωπικού) | Μήνες αποδεδειγμένης εργασιακής εμπειρίας (Χ 1)Μέγιστο Πλήθος Βαθμολογούμενων Μηνών: 60 |
| Πολύ καλή γνώση επιπλέον ξένης/ων γλώσσας/ων κράτους µέλους της Ευρωπαϊκής Ένωσης (Ε.Ε.), σύμφωνα µε το Π.Δ. 85/2022 (Α΄232). | Πιστοποιημένη γνώση επιπλέον ξένων γλωσσών τουλάχιστον επιπέδου Β2 (Χ 10)Μέγιστο πλήθος επιπλέον ξένων γλωσσών: 2 |

Το Συμβούλιο Διοίκησης αξιολογεί τις αιτήσεις των υποψηφίων.

Οι υποψήφιοι που δεν πληρούν τα απαιτούμενα προσόντα επιλογής της παρούσας πρόσκλησης αποκλείονται.

Η προσμέτρηση μονάδων βαθμολόγησης πραγματοποιείται για τα προσόντα εκείνα τα οποία αναφέρονται στα συνεκτιμώμενα– κριτήρια της πρόσκλησης και βρίσκονται σε αντικειμενική συνάφεια με τις απαιτήσεις της θέσης.

**Προσωπική δομημένη συνέντευξη:**

Οι πέντε (5) πρώτοι υποψήφιοι που έχουν την υψηλότερη βαθμολογία (καθώς και οι τυχόν ισοβαθμούντες στην πέμπτη θέση), θα κληθούν σε συνέντευξη, η οποία θα πραγματοποιηθεί κατόπιν πρόσκλησης από το Συμβούλιο Διοίκησης με κάθε πρόσφορο μέσο. Σκοπός της συνέντευξης είναι η διαμόρφωση γνώμης για την προσωπικότητα, την ικανότητα και την καταλληλότητα του υποψηφίου για την άσκηση των καθηκόντων της θέσης του εκτελεστικού́ διευθυντή́.

Σε περίπτωση που ο υποψήφιος δεν προσέλθει στη Συνέντευξη, απορρίπτεται και δεν μπορεί να αξιολογηθεί περαιτέρω.

Στη συνέντευξη αξιολογούνται:

1. **Η γνώση αντικειμένου:** Γνώσεις που αφορούν στις αρμοδιότητες του αντικειμένου της σύμβασης και την αποστολή του φορέα.
2. **Η εργασιακή εμπειρία/διοικητικές δεξιότητες:** Εμπειρία/συνάφεια αναφορικά με την υπό προκήρυξη θέση και διαχείριση χρόνου και κρίσεων.
3. **Τα προσωπικά χαρακτηριστικά:** Επικοινωνιακές δεξιότητες, προσωπικότητα, δημιουργικότητα, προγραμματισμός εργασιών, συνεργατικό πνεύμα/ ομαδικότητα.

|  |  |
| --- | --- |
| **Συνέντευξη** | **ΜΟΝΑΔΕΣ ΒΑΘΜΟΛΟΓΗΣΗΣ** |
| * **Γνώση αντικειμένου:** Γνώσεις που αφορούν στις αρμοδιότητες του αντικειμένου της σύμβασης και την αποστολή του φορέα.
 | 0-30 Μονάδες |
| * **Εργασιακή Εμπειρία/Διοικητικές δεξιότητες:** Εμπειρία/συνάφεια αναφορικά με την υπό προκήρυξη θέση και διαχείριση χρόνου και κρίσεων.
 | 0-15 Μονάδες |
| * **Προσωπικά χαρακτηριστικά:** Επικοινωνιακές δεξιότητες, προσωπικότητα, δημιουργικότητα, προγραμματισμός εργασιών, συνεργατικό πνεύμα/ ομαδικότητα.
 | 0-15 Μονάδες |

**Τελική Βαθμολογία Υποψηφίου:**

Η τελική βαθμολογία κάθε υποψηφίου υπολογίζεται με μέγιστο το 220.

**II. ΤΡΟΠΟΣ ΑΠΟΔΕΙΞΗΣ ΑΠΑΙΤΟΥΜΕΝΩΝ ΠΡΟΣΟΝΤΩΝ ΚΑΙ ΣΥΝΕΚΤΙΜΩΜΕΝΩΝ ΠΡΟΣΟΝΤΩΝ**

Τα έγγραφα που υποβάλλονται για την απόδειξη των επικαλουμένων προσόντων πρέπει να είναι συντεταγμένα στην Ελληνική γλώσσα, ή επίσημα μεταφρασμένα σε αυτήν. Η επίσημη μετάφραση γίνεται από αρμόδια κατά νόμο αρχή του Υπουργείου Εξωτερικών ή την Πρεσβεία ή το Προξενείο της ξένης χώρας στην Ελλάδα ή από δικηγόρο.

Ως προς τα αποδεικτικά των προσόντων των ενδιαφερομένων (π.χ. τίτλους σπουδών, πιστοποιήσεις, βεβαιώσεις κ.λ.π.) ισχύουν τα ακόλουθα: Έγγραφα τα οποία έχουν εκδοθεί από υπηρεσίες και φορείς του δημόσιου και του ευρύτερου δημόσιου τομέα (π.χ. τίτλοι σπουδών – άδειες – πιστοποιητικά – βεβαιώσεις κ.λ.π.), υποβάλλονται ηλεκτρονικά και γίνονται υποχρεωτικά αποδεκτά σε ευκρινή μορφή των πρωτοτύπων ή των ακριβών αντιγράφων τους.

Ως εμπειρία που λαμβάνεται υπόψη, νοείται η απασχόληση που έχει αποκτηθεί δυνάμει σύμβασης εργασίας ή δυνάμει σύμβασης μίσθωσης έργου στο δημόσιο ή ιδιωτικό τομέα σε καθήκοντα ή έργα, ταυτόσημα ή συναφή με τα αναφερόμενα στην παρούσα πρόσκληση, μετά την απόκτηση του βασικού τίτλου σπουδών με την οποία ο υποψήφιος μετέχει στη διαδικασία και υπό τις προϋποθέσεις που αναφέρονται αναλυτικά κατωτέρω:

α) με βεβαίωση του οικείου ασφαλιστικού φορέα της ημεδαπής για τη χρονική διάρκεια της ασφάλισης συνοδευόμενη με επικυρωμένα αντίγραφα συμβάσεων ή βεβαίωση (πρωτότυπο ή επικυρωμένο αντίγραφο) εργοδότη ή

β) με δικαστική απόφαση, από την οποία να προκύπτει το είδος και η χρονική διάρκεια της παροχής εργασίας ή

γ) με βεβαίωση φορέα του δημόσιου τομέα, όπως αυτός οριοθετείται στην περ. α` της παρ. 1 του άρθρου 14 του ν. 4270/2014 (Α` 143), από την οποία να προκύπτει το είδος και η χρονική διάρκεια της εμπειρίας που λαμβάνεται υπόψη.

Εμπειρία που τυχόν επικαλείται ο υποψήφιος και δεν προκύπτει από τα απαιτούμενα προσκομιζόμενα δικαιολογητικά, όπως αυτά ορίστηκαν ανωτέρω, δεν θα μπορεί να λαμβάνεται υπόψη.

 Η πιστοποίηση γνώσης που αφορά τον τίτλο γλωσσομάθειας αποδεικνύεται με βάση τα οριζόμενα στο Κεφάλαιο Β΄ Πρόσθετα Προσόντα Διορισμού άρθρο 10 «Γνώση ξένης γλώσσας και απόδειξη αυτής» του π.δ 85/17-12-2022 (ΦΕΚ Α΄ 232/17-12- 2022) *«Καθορισμός προσόντων διορισμού σε φορείς του Δημοσίου (Προσοντολόγιο-Κλαδολόγιο)».*

 Τίτλοι, πιστοποιητικά και βεβαιώσεις γλωσσομάθειας της αλλοδαπής πρέπει να είναι επίσημα μεταφρασμένοι στην ελληνική γλώσσα, όπως ορίζουν οι κείμενες διατάξεις. Από την υποχρέωση μετάφρασης εξαιρούνται τίτλοι γλωσσομάθειας στις γλώσσες αγγλική, γαλλική, γερμανική, ιταλική και ισπανική που πληρούν τους όρους του παρόντος και περιλαμβάνονται στο Παράρτημα Γλωσσομάθειας των προκηρύξεων του Α.Σ.Ε.Π. ή στα πάγια μέρη αυτών. Οι τίτλοι του προηγούμενου εδαφίου, όταν υποβάλλονται ηλεκτρονικά, γίνονται αποδεκτοί χωρίς επικύρωση.

**III. ΥΠΟΒΟΛΗ ΥΠΟΨΗΦΙΟΤΗΤΩΝ**

# 1. Ως καταληκτική ημερομηνία υποβολής υποψηφιοτήτων ορίζεται η 31η Μαρτίου 2023, ημέρα Παρασκευή και ώρα 15:00.

**2.** Η υποβολή υποψηφιοτήτων πραγματοποιείται αποκλειστικά ηλεκτρονικά στη διεύθυνση protocol@uoi.gr, μέσω αποστολής της αίτησης εκδήλωσης ενδιαφέροντος, υπόδειγμα της οποίας προσαρτάται ως Παράρτημα στην παρούσα.

Ο/η υποψήφιος/α ενημερώνεται ηλεκτρονικά για τον αριθμό πρωτοκόλλου που λαμβάνει η αίτησή του.

Οι αιτήσεις που θα υποβληθούν μετά την παρέλευση της προθεσμίας υποβολής δεν θα ληφθούν υπ’ όψη.

**3.** Η υποβολή αίτησης υποψηφιότητας από τον υποψήφιο/α συνεπάγεται την ανεπιφύλακτη αποδοχή των όρων της παρούσας πρόσκλησης.

**Γ. ΟΡΓΑΝΟ & ΑΠΟΦΑΣΗ ΕΠΙΛΟΓΗΣ – ΔΥΝΑΤΟΤΗΤΑ ΥΠΟΒΟΛΗΣ ΕΝΣΤΑΣΕΩΝ**

Το Συμβούλιο Διοίκησης αξιολογεί τις αιτήσεις των υποψηφίων, συνεκτιμά το σύνολο των προσόντων τους σύμφωνα με τους όρους της πρόσκλησης και επιλέγει με αυξημένη πλειοψηφία οκτώ ενδεκάτων (8/11) αυτόν που θεωρεί καταλληλότερο για την πλήρωση της θέσης. Αν δεν επιτευχθεί η απαιτούμενη πλειοψηφία, η διαδικασία επαναλαμβάνεται, όπου απαιτείται πλειοψηφία επτά ενδεκάτων (7/11). Αν και πάλι δεν επιτευχθεί η απαιτούμενη πλειοψηφία η διαδικασία επαναλαμβάνεται μεταξύ των δύο πρώτων σε προτίμηση υποψηφίων, όπου και επιλέγεται αυτός που συγκεντρώνει την απόλυτη πλειοψηφία.

Η σχετική απόφαση του Συμβουλίου Διοίκησης κοινοποιείται με κάθε πρόσφορο μέσο στους υποψηφίους.

Κατά της απόφασης αυτής του Συμβουλίου Διοίκησης δύναται να ασκηθεί ένσταση εντός αποκλειστικής προθεσμίας πέντε (5) εργάσιμων ημερών από την επόμενη της κοινοποίησης. Οι ενστάσεις υποβάλλονται στην ηλεκτρονική διεύθυνση του κεντρικού πρωτοκόλλου του Ιδρύματος protocol@uoi.gr και εξετάζονται από τριμελή επιτροπή ενστάσεων που ορίζεται με απόφαση του Συμβουλίου Διοίκησης, η οποία συντάσσει πρακτικό με το οποίο εισηγείται προς το Συμβούλιο Διοίκησης την αποδοχή ή την απόρριψη της ένστασης.

Τα οριστικά αποτελέσματα, μετά την εξέταση τυχόν ενστάσεων, καθώς και η σχετική τελική απόφαση του Συμβουλίου Διοίκησης περί της επιλογής του καταλληλότερου υποψηφίου αναρτώνται στο Πρόγραμμα ΔΙΑΥΓΕΙΑ και στην ιστοσελίδα του Πανεπιστήμιου Ιωαννίνων.

Σε περίπτωση μη άσκησης ενστάσεως εντός της οριζόμενης κατά τα ως άνω προθεσμίας, τότε καθίσταται οριστική και η σχετική τελική απόφαση του Συμβουλίου Διοίκησης περί της επιλογής του καταλληλότερου υποψηφίου αναρτάται στο Πρόγραμμα ΔΙΑΥΓΕΙΑ και στην ιστοσελίδα του Πανεπιστημίου Ιωαννίνων.

Σε περίπτωση άρνησης του επιλεγέντος υποψηφίου προς κατάληψη της προκηρυσσόμενης θέσης, δίνεται η δυνατότητα επιλογής μεταξύ των υπολοίπων υποψηφίων κατόπιν σχετικής απόφασης του Συμβουλίου Διοίκησης.

Η τοποθέτηση του Εκτελεστικού Διευθυντή πραγματοποιείται: α) Με πράξη του Πρύτανη, αν ο επιλεγείς υποψήφιος προέρχεται από το προσωπικό του Α.Ε.Ι. β) Με κοινή απόφαση των αρμοδίων οργάνων του Υπουργείου Παιδείας και Θρησκευμάτων και του ανά περίπτωση οικείου Υπουργείου, με την οποία αποσπάται ο επιλεγείς υπάλληλος, κατά παρέκκλιση της διαδικασίας και των προϋποθέσεων που προβλέπονται για τους δημόσιους υπαλλήλους, όπως εκάστοτε ισχύει, χωρίς να απαιτείται σύμφωνη γνώμη του φορέα στον οποίο υπηρετεί, αν έχει την ιδιότητα δημόσιου υπαλλήλου που υπηρετεί σε άλλον φορέα του δημόσιου τομέα, πλην του Α.Ε.Ι. Εάν επιλεχθεί υπάλληλος Ο.Τ.Α. α' ή β' βαθμού, απαιτείται προηγούμενη σύμφωνη γνώμη του αρμοδίου για τον διορισμό οργάνου του φορέα προέλευσης σύμφωνα με την παρ. 6Α του άρθρου [44](https://www.nomotelia.gr/nservice22/document?documentId=1154483&partId=1840214) του ν. 4674/2020 (Α' 53) και την παρ. 1 του άρθρου [177](https://www.nomotelia.gr/nservice22/document?documentId=1239031&partId=1995792) [του ν. 4876/2021](https://www.nomotelia.gr/nservice22/document?documentId=1239031) (Α' 251, διόρθωση σφάλματος Α'64). γ) Με πράξη του Πρύτανη του Α.Ε.Ι., κατόπιν έγκρισης της Επιτροπής της Πράξης Υπουργικού Συμβουλίου 33/2006 (Α' 280), αν ο επιλεγείς υποψήφιος είναι ιδιώτης.

 Το ύψος των αποδοχών του Εκτελεστικού Διευθυντή του Α.Ε.Ι. καθορίζεται στον μισθό που αντιστοιχεί στο καταληκτικό μισθολογικό κλιμάκιο (Μ.Κ.), σύμφωνα με το Κεφάλαιο Β' [του ν. 4354/2015](https://www.nomotelia.gr/nservice22/document?documentId=958973) (Α' 176). Ο Εκτελεστικός Διευθυντής λαμβάνει το επίδομα Προϊσταμένου Γενικής Διεύθυνσης του άρθρου 16 του ως άνω νόμου.

 Η θητεία του Εκτελεστικού Διευθυντή λήγει αυτοδικαίως με τη λήξη της θητείας του Συμβουλίου Διοίκησης. Η θητεία του Εκτελεστικού Διευθυντή δύναται να λήξει πρόωρα με απόφαση του Συμβουλίου Διοίκησης που λαμβάνεται με αυξημένη πλειοψηφία οκτώ ενδεκάτων (8/11) για σπουδαίο λόγο που ανάγεται σε πλημμελή εκτέλεση των καθηκόντων του ή μη υλοποίηση των αποφάσεων του Συμβουλίου Διοίκησης ή αδυναμία εκτέλεσης των καθηκόντων του, καθώς επίσης και αν συντρέχουν οι προϋποθέσεις δυνητικής θέσης σε αργία κατά την παρ. 1 του άρθρου [104](https://www.nomotelia.gr/nservice22/document?documentId=458227&partId=933017) [του ν. 3528/2007](https://www.nomotelia.gr/nservice22/document?documentId=458227). Η καθ' οιονδήποτε τρόπο λήξη της θητείας του Εκτελεστικού Διευθυντή ισοδυναμεί με: α) λήξη της τοποθέτησής του στην εν λόγω θέση και επιστροφή του στη θέση και την οργανική μονάδα όπου υπηρετούσε στο Α.Ε.Ι. πριν από την επιλογή του, αν είναι υπάλληλος του Α.Ε.Ι., β) λήξη της απόσπασης αν έχει την ιδιότητα υπαλλήλου άλλου φορέα και γ) απόλυση αν είναι ιδιώτης. Ο ως άνω τερματισμός δεν γεννά κανένα δικαίωμα αποζημίωσης ή άλλης αξίωσης του υπαλλήλου.

# Δ. ΔΗΜΟΣΙΟΤΗΤΑ

Η παρούσα πρόσκληση εκδήλωσης ενδιαφέροντος δημοσιεύεται στην ιστοσελίδα του Α.Ε.Ι. <http://www.uoi.gr>. και στο πρόγραμμα ΔΙΑΥΓΕΙΑ.

# ΠΑΡΑΡΤΗΜΑ:

Αίτηση υποψηφιότητας (υπόδειγμα)

|  |  |
| --- | --- |
| **Κοινοποίηση**:- Υ.ΠΑΙ.Θ. (*protocol@minedu.gov.gr*)- Γραμματεία Πρυτανείας- Αντιπρυτάνεις - Γραμματεία Συμβουλίου Διοίκησης- Γραμματεία Συγκλήτου - Διεύθυνση Διοικητικού | ΗΠΡΥΤΑΝΗΣΆννα Κ. Μπατιστάτου |

|  |  |
| --- | --- |
| **Α Ι Τ Η Σ Η**ΕΠΩΝΥΜΟ:…………………………………………………ΟΝΟΜΑ:…………………………………………………….ΠΑΤΡΩΝΥΜΟ:…………………………………………….ΗΜΕΡ. ΓΕΝΝΗΣΗΣ:……………………………………..ΙΔΙΟΤΗΤΑ:…………………………………………………..Α.Δ.Τ.:………………………………………………………..E-mail:………………………………………………………..ΤΗΛΕΦΩΝΟ:……………………………………………….**Θέμα:** Υποψηφιότητα για τη θέση του Εκτελεστικού Διευθυντή του Πανεπιστημίου Ιωαννίνων*.***Συνημμένα:**1. Αντίγραφο Δελτίου Αστυνομικής Ταυτότητας ή Αντίγραφο Διαβατηρίου.
2. Βιογραφικό Σημείωμα.
3. Όλα τα ζητούμενα με την προκήρυξη δικαιολογητικά
4. Υπεύθυνη Δήλωση ότι δεν συντρέχουν στο πρόσωπό μου κωλύματα διορισμού, όπως αυτά ορίζονται στον Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ. (3528/2007 Α΄26)
5. Υπεύθυνη Δήλωση του ν. 1599/1986, όπως ορίζεται στην πρόσκληση εκδήλωσης ενδιαφέροντος (Υποβολή υποψηφιοτήτων, σημείο Β Ι 6).
 | **Π Ρ Ο Σ****ΤΟ ΣΥΜΒΟΥΛΙΟ ΔΙΟΙΚΗΣΗΣ ΤΟΥ****ΠΑΝΕΠΙΣΤΗΜΙΟΥ ΙΩΑΝΝΙΝΩΝ**Με την παρούσα αίτηση:α) υποβάλω υποψηφιότητα για τη θέση του Εκτελεστικού Διευθυντή του Πανεπιστημίου Ιωαννίνων σύμφωνα με την ισχύουσα νομοθεσία στο πλαίσιο της αριθμ. 12204/28.02.2023 πρόσκλησης εκδήλωσης ενδιαφέροντος.β) αποδέχομαι τους όρους συμμετοχής στην παρούσα και δηλώνω ότι γνωρίζω τις υποχρεώσεις που απορρέουν από τη θέση του Εκτελεστικού Διευθυντή, σύμφωνα με τα άρθρα 17 & 18 του ν. 4957/2022.γ) δηλώνω ότι συναινώ στη συλλογή και επεξεργασία των προσωπικών δεδομένων μου, όπως αυτά αναφέρονται στην παρούσα αίτηση και στα συνυποβαλλόμενα με αυτήν δικαιολογητικά αποκλειστικά για την αξιολόγηση της αίτησής μου στο πλαίσιο της διαδικασίας της αριθμ. 12204/28.02.2023 πρόσκλησης εκδήλωσης ενδιαφέροντοςΤόπος / Ημερομηνία:…………………, …/…/…. Ο Αιτών / Η Αιτούσα……………………………………. |